Greenblatt lanserte begrepet nyhistorisme, av ham selv beskrevet som en «kulturpoetikk». Dette er en skole innen litteraturtolkningen som innebærer å tolke fenomener ut fra deres historiske kontekst, til forskjell fra dominerende tekstbaserte tolkningsteorier som semiotikk og narratologi. Greenblatt regnes som en av samtidens fremste eksperter på William Shakespeare og renessanselitteraturen.